
DE  NATURA  INDOLEQUE. 

. _ 

J)e  natura  indoleque  hujus  ulceris  autores  inter  se  valde 
discrepant.  Rokitansky  quidem  partem  aliquam  circum¬ 
scriptam  mollescere  et  crustarum  forma  emori  censet,  sed 

caussam  proximam,  cur  organica  circumscriptae  partis  tela  im- 

¥ 

mutetur,  se  ignorare  affirmat.  Semper  vero,  inquit,  ulcus  a 
centrali  tunicae  mucosae  excidio  incipit,  sensim,  quum  denuo 
crustas  formet,  altius  penetrat,  ipsumque  peritonaeum  attingere 
et  perforare  solet.  Quare  ventriculi  perforatio  ad  centrum 

Y  *  ,  *  \ 

annulorum,  quos  tunicae  mucosae  et  musculosae  margines  de¬ 
scribunt,  plerumque  pertingit.  Si  igitur  ventriculi  paries  ibi 
perforatur,  ubi  tutoria  vicinarum  partium  adhaesio  existere  non 
potest,  ulcus  in  abdominis  cavitatem  patescit.  Quodsi  vero 
ventriculus  vicinaeque  partes,  ut  hepar,  splen,  pancreas,  omen¬ 
tum,  cet.  inflammatione  adhaesiva  coaluerint,  ea  quidem,  quae 
ventriculo  continentur,  exire  non  possunt,  sed  illa  organa  ulce¬ 
rationi  obnoxia  fiunt.  —  Cruveilhier  ulcus  nostrum  eadem 
praebere  signa  putat,  quam  ulcera  cutanea  aut  universali,  aut 
locali  caussa  exorta.  Primum  tunicam  mucosam  evadi,  deinde 
ulcus  exoriri  syphilitico  ulceri  simillimum,  tum  hoc  altius  latius- 

✓  f  i 

que  diffundi.  Cur  autem  una  tantum  pars  ventriculi  gastritide 
afficiatur,  dum  ceterae  omnes  integrae  maneant,  difficile  expli- 

cata  sibi  videri.  Nonnulli  illud  ex  tuberculosa  in  tunica  mucosa 
ventriculi  deposita  materia,  quae  emolliatur  simulque  substan¬ 
tiam  ventriculi  emolliat,  originem  capere  credunt.  Utrum  autem 
perforatio  uno  eodemque  semper  modo  fiat,  an  tum  centrali 
telae  mortificatione,  tum  ichorosa  destructione,  id  quod  in  alio 
quolibet  ulcere  observamus,  an  mollescente  materia  tuberculosa 
efficiatur,  non  facile  dirimi  potest.  Mihi  quidem  verisimile  vi¬ 
detur,  processum  illum  pro  ratione  individua  et  causali  varium 
esse  perforationemque  omnibus  illis  modis  oriri  posse.  Atta¬ 
men  mirum  est,  quod  ulcus  plerumque  certo  fere  loco,  i.  e. 

in  posteriore  aut  superiore  ventriculi  pariete,  prope  pylorum, 

. 

observatur,  quippe  qui  locus  nec  quod  ad  anatomiam,  nec  quod 
ad  physiologiam  attinet,  ab  aliis  ventriculi  partibus  quidquam 
habeat  diversi. 

Ulcus  non  semper  perforatione  finitur,  sed  in  primis  for¬ 
mationis  gradibus  sanari  potest,  quum  tela  fibroso-cellulosa 

cicatricibus  induatur,  quae  res  cadaverum  sectionibus  satis  con- 

\  * 

firmatur.  Quin  etiam  alta  ac  lata  ulcera  eo  sanata  videmus, 

quod  cicatrices  formatae  erant,  quae  diametrum  transversam 

/ 

ventriculi  breviorem  redderent,  aut  eum  in  circuli  modum  con¬ 
traherent. 

Pro  gradu  evolutionis  tres  ulceris  formas  distinguere 
possumus : 

1.  Ulcus,  quod  solani  tunicam  mucosam  aut  musculosam  tenet. 

2.  Ulcus  peritonaeum  perforavit  et  in  abdominis  cavitatem 
patescit. 

3.  Ulcus  cum  vicinis  partibus  adhaesiva  inflammatione  coaluit 
et  in  organon  coalitum  penetravit.  — 

Plerumque  ulcus  in  parte  ventriculi  pylorica,  saepissime  in 

media,  quae  ad  pylorum  pertinet,  parte,  crebrius  in  posteriore 
pariete,  quam  in  anteriore  curvaturae  minori  semper  propius 
atque  in  ea  ipsa,  sedet.  Ulcus  autem  semper  in  parte  pylorica 
sedem  habere,  id  quod  Canstatt  contendit,  verum  non  est: 
nam  complures  casus  ab  aliis  autoribus  traditi  sunt,  in  quibus 
prope  cardiam  in  sacco  coeco,  in  inferiore  et  anteriore  pariete 
sedem  habuerit.  In  plurimis  casibus  unum  est,  interdum  com¬ 
plura,  quorum  distantia  minima  est. 

Magnitudo  varia,  interdum  nonnullarum,  interdum  sex  vel 
duodecim  linearum  est;  quin  etiam  diametrus  complures  digitos 
continebat.  Forma  saepissime  rotunda,  neque  tamen  varietates 
rarae  sunt.  Majora  enim  ulcera  ad  formam  ovalem  propius 
accedunt,  maxima  autem  forma  omnino  irregulari  utuntur,  eo- 
demque  modo  ulcerum  confluentium  forma  est  irregularis.  Pa¬ 
ries  ventriculi  in  proximo  circuitu  saepe  crassior  est,  et  in 
tunica  mucosa  intumescentia  quaedam  cernitur;  saepe  quoque 
ne  vestigium  quidem  inflammationis  aut  ejus  sequelarum  anim¬ 
advertimus.  Fundus  ulceris  vulgo  cinereum  colorem  ostendit, 
saepeque  materia  nigra  obtectus  est,  neque  raro  in  eo  singula 
vel  aperta  vel  coalita  vasorum  lumina  cernuntur.  Ob  tunico- 
rum  destructionem,  cujus  circuitus,  quo  magis  extrorsum  pro¬ 
greditur  destructio,  eo  minor  fit,  ulcus  infundibuli  formam  in¬ 
duit,  ita  ut  major  diametrus  ad  tunicam  mucosam  pertineat  et 
peritonaeum  versus  minor  reddatur.  Si  autem  ulcus  perito¬ 
naeum  perforavit,  plerumque  apparet  rotundum  foramen,  duas 
vel  sex  vel  plures  lineas  amplum,  cum  acri  peritonaei  margine, 
tanquam  acuto  et  rotundo  instrumento  ex  ventriculi  pariete 
parva  pars  excisa  sit.  Contemplanti  ulcus  ab  interna  stomachi 
superficie,  substantiae  deminutio  praecipue  in  tunica  mucosa 


major  ob  oculos  cadit,  ita  ut  foraminis  margines  ab  interno 
ventriculi  pariete  ad  externum  angustiores  fiant  et  infundibuli 
formam  praebeant.  In  tertia  ulceris  forma,  ubi  inflammatione 
peritonaei  antecedente  ventriculus  cum  partibus  vicinis  coaluit 
et  ulcus  organon  coalitum  corripuit,  haec  coalitio  exstitit  aut 
ex  peritonitide,  qua  jam  ante  ulceris  initium  aegrotus  laboravit 
aut,  quod  crebrius  fieri  solet,  adhaesiva  circumscriptaque  in¬ 
flammatione,  quam  ulcus  in  circuitu  ante  peritonaei  perforatio¬ 
nem  provocaverat.  Hac  autem  inflammatione  saepius  repetita 
vel  cellulosae  adhaesiones,  vel  firmae  concretiones  ventriculi 
cum  magno  omento,  sinistro  hepatis  lobo  et  pancreate  forman¬ 
tur.  Cellulosae  adhaesiones  inter  ventriculum  et  omentum, 
interdum  etiam  inter  ventriculum  et  sinistrum  hepatis  lobum 
obvenientes,  lethalem  exitum  perforationis  impedire  non  pos¬ 
sunt,  quod  eaedem  post  perforationem  partim  inflammatione, 
quae  tunc  oritur,  partim  impetu  ventriculi  contentorum  solvun¬ 
tur  atque  rumpuntur.  Contra  effusio  stomachi  contentorum 

V 

firmo  libro-cartilaginoso  exsudato,  quod  adhaesiva  inflammatio 
genuit,  impeditur,  quum  ventriculi  contenta  firmam  crassamque 
telam  offendant.  Hoc  autem  saepe  evenit  inter  anteriorem  ven¬ 
triculi  parietem  et  concavitatem  lobi  hepatis  sinistri,  saepissime 
inter  posteriorem  ventriculi  parietem,  pancreas  et  vicinas  glan¬ 
dulas  lymphaticas,  rarissime  inter  saccum  coecum  ventriculi  et 
lienem.  Si  igitur  destructio  ulcerativa  in  tunicam  serosam  ex¬ 
tenditur,  perforatio  fibro-cartilaginosa  adhaesione  impeditur, 

nihilominus  autem  organon  coalitum  ulcere  corripi  et  corro- 

#  \ 

sione  majorum  vasorum  vehementes  haemorrhagiae  ipsaque 
mors  induci  possunt.  Imo  accidit,  ut  ventriculo  et  anteriore 
abdominis  pariete  coeuntibus,  hoc  loco  ex  perforante  ulcere 


fistula  ventriculi  oriretur,  aut  ut  ulcere  stomachus  cum  colo 
transverso  concretus  perforaretur,  itaque  commercium  ventri¬ 
culum  inter  atque  iutestinum  crassum  existeret. 


SYMPTOMATOLOGIA. 

Symptomata  chronici  ventriculi  ulceris,  priusquam  omnes 
ejus  tunicas  perroserit,  per  longum  tempus  tam  obscura  sunt, 
ut  negligantur,  minoris  aestimentur,  et  neuralgicis,  dyspeplicis 
flatulentisque  molestiis  adnumerentur ,  donec  repente  sympto¬ 
mata  vitae  saepe  periculosissima  avadant.  In  universum  e  variis 
medicorum  narrationibus  et  ex  variis  morborum  historiis,  quas 
de  hac  conscriptas  inveni*  perspicuum  fit,  ulcus  illud  sub  di¬ 
versorum  morborum,  quos  enumeraturus  sum,  imagine  exoriri 
posse.  Saepe  enim  cardialgiae  symptomata  fert.  Dolor  in  re¬ 
gione  epigastrica  esse  solet,  neque  raro  inter  costas  ad  ver¬ 
tebras  et  scapulas  propagatur.  Ille  vel  premens,  vel  tendens, 
vel  trahens,  vel  urens  sentitur  et  saepe  tam  intolerabilis  est, 
ut  aegroti  gementes  se  contrahant.  Dolorum  insultus  aegrotos 
saepius  per  diem  adgredi  solent,  interdum  mane,  interdum  ve¬ 
spere,  modo  inter  coenam,  modo  et  quidem  saepius  post  coe- 
nam  et  tum  vehementissimi  sunt.  In  multis  casibus  insultus 
vomitione  fluidi  pituitosi  et  viscidi  aut  aquosi,  lympidi  insipidi, 
aut  aciduli  finitur,  quod  non  raro  subnigris  aut  fuscis  flocculis 
mixtum  est,  quos  Cruveilhier  esse  sanguinem  ulcere  secre¬ 
tum  succoque  gastrico  imbutum  credit.  Tum  dolor  interdum 
augetur,  interdum  vero  minuitur.  Lingua  plerumque  pura  et 
humida,  sitis  non  adaucta,  saepius  deminuta.  Obstructio  alvi 
raro  deest,  quod  symptomata  dolores  vehementiores  reddit 


atque  molestius  eo  fit,  quod  nullum  remedium  sine  dolore  alvum 
aperire  potest.  Aegroti  colorem  faciei  perdunt,  quae  pallida 
atque  subflava  fit.  Macies  modo  celerius,  modo  post  longio¬ 
rem  morbi  cursum  oritur. 

Saepe  etiam  ulcus  ventriculi  symptomata  gastritidis  muco¬ 
sae  ostendit.  Praeter  molestias  dyspeptas  et  intumescentiam 
abdominis  dolor  continuus,  obtusus,  premens,  interdum  rodens 
iri  regione  epigastrica  saevit,  qui  digitorum  pressione  augetur. 
Dolor  post  coenam,  praecipue  assumptis  acribus,  aromaticis 
acidisque  cibis  acerbior  fieri  solet.  Etiam  vomitus  coena  per¬ 
acta  et  quidem  brevi  post  eam  oritur;  raro  tantummodo  ae¬ 
groti  jejuni  viscidum  mucum,  aut  fluidum  aquosum  insipidumque 
aut  acre  et  acidum  evomunt.  Interdum  in  illo  muco  striae  san¬ 
guinis  vel  flocculi  fusci  insunt.  Post  longius  deinde  tempus 
tegumentum  linguae,  jactura  appetitus,  fastidium  certorum  ci¬ 
borum,  praecipue  carnis,  apparent.  Pyrosis  interdum  pertinax 
symptoma  est.  Macies  atque  caetera,  quae  ante  nominavimus, 
symptomata  secundaria  mox  in  conspectum  veniunt. 

Quo  propius  autem  ad  peritonaeum  ulcus  accessit,  eo  cla¬ 
riora  illa  symptomata  in  conspectum  veniunt.  Praecipue  dolo¬ 
res  vehementiores  aderunt,  qui  antea  intermittentes,  tunc  con¬ 
tinui  apparebunt.  Hoc  modo  tunc  fere  semper  statim  post  coe¬ 
nam  vomitus  occurrit,  qui  aegroto  non  levamen,  ut  antea, 
praebet.  Cum  his  variis  symptomatibus,  praesertim  progresso 
ulcere,  saepe  vomitus  cruentus  ac  diarrhoea  sanguinem  modo 
sincerum,  fluidum,  modo  nigrum,  grumosum  offerens;  sese  con¬ 
jungere  possunt,  si  ulcus  majora  vel  minora  vasa  corrodit  et, 
nisi  aegroti  haemorrhagia  ventriculi  occulta  pereant,  praevio 
interdum  sensu,  tanquam  eruor  in  stomacho  colligatur,  sub  pulsu 


frequenti,  obscuro,  exili  ac  extremitatum  frigore,  facie  saepe 
pallida,  collapsa,  lipothy miis  et  aliquando  convulsionibus  inter¬ 
eunt.  Si  autem  apparet  vomitio  sanguinis,  modo  parci,  modo 
copiosissimi;  tunc  puri,  fluidi,  inodori;  tunc  cibis  aut  saburris 
mixti;  tunc  atri,  picei,  coerulei,  acidi,  in  placentas  coagulati 
et  concretionibus  polyposis  et  carneis  mixti;  per  intervalla  et 
saepe  periodice  (at  non  semper  vomitus  cruentus)  recrudescere 
solet,  donec  sensim  remittat,  vel  evanescat,  aut  donec,  quod 
saepius  fieri  solet,  praesertim  quum  major  arteria  laesa  sit, 
aegroti  vires  exhauriantur. 

Quamquam  igitur  periculosissimi  hujus  morbi  admodum 
varia  symptomata  apparere  solent,  tamen  interdum  omnia  de¬ 
sunt;  nam  sectionibus  satis  manifestum  est,  saepe  in  cadaveri¬ 
bus  ulcera  reperiri,  quorum  per  vitam,  quum  omnia  morbi 
ventriculi  symptomata  defuissent,  ne  suspicio  quidem  orta  erat. 
Eadem  ratione  cicatrices  invenimus,  quamquam  ex  accuratissima 
anamnesi  neque  cardialgia  neque  alius  ventriculi  morbus  co¬ 
gnosci  potuerit.  Ejusmodi  casus  a  plerisque  autoribus  obser¬ 
vati  sunt.  Atque  adeo  Addison  et  Kingston  lethiferas 
perforationes  observarunt,  quamquam  nullum  morbi  ventriculi 
symptoma  antecesserat. 

Perforatio  ventriculi  hisce  plerumque  symptomatibus  insignis 
est.  Postquam  per  longius  temporis  spatium  molestiae  illae, 
quas  supra  descripsimus,  plus  minus  perspicuae  perduraverunt, 
aegrotus  extemplo  rupturam  quasi  in  abdomine  simulque  velie- 
mentissimos  ab  hypochondrio  sinistro  ad  scapulas  vel  ad  lum¬ 
bos  extensos  dolores  maxima  cum  animi  anxietate  et  mortis 
timore  sentit.  Vomitus  aut  in  vomendi  conatus  convertitur,  aut 
cum  ejectione  acerrimae  materiae  vel  ipsius  sanguinis  evenit. 

Interea  extremitates  frigore  affliguntur,  facies  deformatur,  in¬ 
quies  et  anxietas  urgent,  arteriarum  pulsus  est  plurimum  fre¬ 
quens  contractus,  parvus;  urina,  alias  retenta,  una  cum  faeci¬ 
bus  sua  sponte  secedit.  Superveniunt  porro  sitis  inexplebilis, 
lipotbymiae  etc.  In  aegroto  quodam  sub  certis  et  determinatis 
corporis  positionibus,  ex  abdomine  rumor,  stillicidio  aequipa- 
randus,  prodibat.  Mors  post  longius  aut  brevius  tempus  mi¬ 
seram  sortem  finit,  dum  aegrotus  usque  ad  finem  sui  compos 
manet.  Passim  autem  intra  nonnullas  horas  post  perforationem 
aegrotus  sine  peritonitide  acuta  cum  convulsionibus  morte  ex- 
tingui  potest. 

Sin  ulceratio  vicinum  organon  coalitum  corripit,  hoc  certo 
cognosci  non  potest;  sed  ex  vehementissimis  doloribus  cardial- 
gicis,  qui  non  raro  lipothymiam  provocant,  atque  ex  frequente 
vomitu  cruento,  qui  simul  vel  alternatim  cum  excrementis  san¬ 
guinis  intrat,  colligi  potest,  hanc  perforationem  adesse. 

DECURSUS. 

Perforantis  ventriculi  ulceris  decursus,  ut  jam  supra  dixi¬ 
mus,  est  chronicus,  partim  quod  ulcerationis  processus  lente  et 
paullatim  progreditur,  et  saepenumero  compluribus  mensibus 
ad  ulcus  sanandum  opus  est,  partim,  quod  aegrotus  in  eundem 
morbum  saepius  recidit,  quum  manente  ad  ulcus  formandum 
dispositione  paulopostquam  ulceri  cicatrix  est  inducta,  secun¬ 
dum,  tertium,  quin  etiam  complura  exoriri  possint,  ita  ut  mor¬ 
bus  multos  per  annos  protrahi  possit.  Etenim  remanent,  ut 
Rokitan sky  (1)  in  Austriacis  annalibus  commemorat,  quum 


(1)  Rokitansky;  in  Austeriacis  annalibus  B.  18.  St.  2.  S.  206. 

ulcus  ad  cicatricem  pervenerit,  saepius  dyspepsiae  symptomata, 
quae,  quia  tunica  ventriculi  mucosa  est  affecta,  a  perversa 
succi  gastrici  secretione  proficiscuntur,  atque  ita  efficere  pos¬ 
sunt,  nt  ulcerationis  processus  renovetur.  Idem  ex  ulceris 
rotundi  symptomatibus  in  multis  aegrotis  tria  stadia  distingui 
posse  putat. 

Primum  stadium  s.  stadium  prodromorum,  perturbatae  fun¬ 
ctionis  ventriculi  symptomatibus,  quae  saepe  complures  annos 
ante,  quam  ulcus  conformatum  est,  apparere  possunt,  maxime 
excellit. 

In  secundo  stadio  dolores  adaucti  in  epigastrio,  vomituri- 
tiones,  vomitus  praesertim  statim  post  eoenam,  obstructio  alvi, 
omniaque  symptomata,  quorum  antea  mentionem  fecimus,  in 
tonspectnm  veniunt. 

Iit  stadio  tertio  illa  symptomata,  quae  ulcus  nobis  osten¬ 
dit,  si  cavum  abdominis,  aut  vicinas  partes  perforat,  dis¬ 
tinguimus. 

Etiamsi  haec  stadia  in  aegroto  interdum  accurate  discerni 
possunt,  tamen,  quum  hujus  morbi  symptomata  mirifice  varient 
et  in  multis  aliis  ventriculi  morbis  occurrant,  saepissime  acci¬ 
dere  potest,  ut  vel  prudentissimus  peritissimusque  medicus 
fallatur. 

EXITUS. 

Ulcus  ventriculi  rotundum  sanare  possumus  praecipue  vel 
potius  solum  in  primo  et  secundo  stadio  id  curantes,  ut  cica¬ 
trix  intra  stomachi  tunicas  conformetur.  Verum  est,  ortis  ejus¬ 
modi  cicatricibus  aegrotum  liaudquaquam  omni  periculo  vacare, 
quurri  partim  in  eundem  morbum  facile  recidat,  partim  cicatrix 

ces  ciborum  impetu  aut  agitatione  metuque  dirumpi  possint. 
Mors  autem  efficitur  haemorrhagia,  quum  ulcus  minora  ventri¬ 
culi  ipsius  vasa  destruat,  vel  progrediundo  ad  organa  vicina 
cum  stomacho  coalita  majorem  arteriam  corrodat.  Praecipue 
autem  mors  semper  in  tertio  stadio  ex  peritonitide  acutissima 

imminet.  Jam  fieri  potest,  ut  exitus,  quamvis  tunicae  non 
prorsus  sint  perforatae,  sit  lethalis  ex  tabe,  continuis  et  per¬ 
magnis  doloribus,  digestionis  perturbatione  et  impedita  chymi- 
ficatione,  chylificatione  et  sanguificatione. 

AETIOLOGIA. 

Quae  sit  causa  rotundi  stomachi  ulceris,  non  planum  et 

perspicuum  est.  Qua  re  fit,  ut  scriptorum  opiniones  hac  de 

« 

re  maxime  inter  sese  differant.  Quod  vero  ad  individuam 
dispositionem  attinet,  ex  iis,  quae  a  singulis  dicta  sunt,  in- 
telligi  potest,  idem  unaquaque  aetate,  praecipue  autem  matura, 
a  pubertatis  initio  usque  ad  vigesimum  quintum  annum,  inve¬ 
niri  et  muliebri  sexui  plus  dispositionis,  quam  virili  esse  ad 
hunc  morbum.  Minima  autem  dispositio  esse  videtur  infan¬ 
tiae,  quum  non  plus  quam  semel  pueri  ventriculum  ulcere 
chronico  esse  perforatum  constet.  Rokitansky  in  septua¬ 
ginta  novem  hominibus  quadraginta  sex  feminas  et  triginta 
tres  viros  illo  morbo  fuisse  affectos  memoriae  prodidit.  Inter 
illas  erant  duodeviginti,  quae  quinquagesimum  annum  excesse¬ 
rant,  quindecim  nondum  trigesimum  et  in  his  tres  undeviginti, 
septemdecim  et  sedecim  annos  natae;  inter  hos  triginta  tres 
viros  duodecim  transgressi  erant  quinquagesimum  annum,  sex 
nondum  triginta  annos,  atque  ex  his  unus  septemdecim  annos 
natus.  Jaksch  e  tabulis,  quae  duce  Bochdalek  de  diver- 


sissimis  cadaverum  sectionibus  factae  sunt,  in  quinquaginta  sex 
ulceris  cicatrices  invenit.  Ulcera  autem  erant  in  quindecim 
virilibus  et  quadraginta  duobus  muliebribus  cadaveribus,  cica¬ 
trices  in  quadraginta  novem  femineis  et  septem  virilibus  ca¬ 
daveribus. 

Quodsi  primum  muliebris  sexus  ulcus  accuratius  conside- 

remus  et  perquiremus,  saepissime  in  chloriticis  puellis  morbus 
invenitur,  quae  vel  ex  amenorrhoea,  vel  ex  irregularibus, 
menstruis  laborant,  aut  in  feminis  anomala  menstruatione 
affectis;  sed  etiam  saepe  post  decrepiditatis  tempus  apparet. 
Sunt  igitur,  qui  praecipue  irregulares  menses  esse  morbi 
caussam  proximam  existiment,  eumque  imprimis  rationem  affe¬ 
rant,  quod  ulcus  non  prius  cicatrice  obducatur,  nisi  menstrua 
sint  rursus  constantia,  et  quod  ante  pubertatem  raro  invenia¬ 
tur.  Quam  ob  rem  hoc  ulcus  plane  dissimile  esse  putant 
ejus,  quod  apud  virilem  sexum  invenitur,  muliebri  proprium 
atque  stomachi  irritatione  ex  utero  orta  excitatum.  Verum  si 
perpendimus,  ulcus  etiam  in  iis  feminis,  quarum  menstrua  nullo 
modo  sint  impedita,  saepe  inveniri,  atque  morbum  provectiore 
aetate,  postquam  menses  jam  dudum  cesserunt,  esse  obser¬ 
vatum:  iis,  qui  muliebris  et  virilis  sexus  ulcera  distinguunt, 
non  assentire  possumus,  quum  omnia  ulceris  exempla,  in  qui¬ 
bus  apud  mulieres  aliis  ex  causis  ortum  est,  ad  tertiam  morbi 
speciem  referre  debeamus.  Praeterea  ne  certo  quidem  de¬ 
monstratum  est,  utrum  in  illis  menstruatio  irregularis  vel  me- 
noslasia  morbum  effecerit,  an  potius  menses  parci  et  deficien¬ 
tes,  quos  ex  turbata  chymificatione  proficisci  haud  raro  vide¬ 
mus.  Si  igitur  uteri  functionem  laesam  saepe,  etiamsi  non 
semper,  habemus  causam  ventriculi  ulcerum,  quod  uteri  et 

ventriculi  nervi  arctissime  inter  se  conjuncti  sunt,  explicari 
potest,  cur  ulcus  in  sexu  muliebri  saepins  observetur.  Certe 
non  facile  aliam  causam  esse  arbitramur. 

Quamquam  Rokitansky  ulcus  interdum  praeter  men¬ 
struationem  irregularem  etiam  in  morbo  haemorrhoidali  ano- 
malo  et  doloribus  arthriticis  existere  vidit )  tamen  quomodo 
illud  cum  his  morbis  cohaeserit,  explicare  non  potuit.  Quae- 
cumque  irritationem  catarrhalem  frequentiorem  tnnicae  mucosae 
ventriculi  et  hoc  modo  hypertrophiam  et  blennorrhoeam  effe¬ 
cissent,  ea  visa  ei  sunt  multum  ad  ulcera  confirmanda  voluisse. 
Neque  minoris  momenti  esse  febres  intermittentes,  praecipue 
quum  ventriculus  morbose  affectus  sit,  dicuntur.  Cruveilhier 
scribit,  historiam  causarum  ulceris  simplicis  ventriculi  valde 
obscuram  esse,  vel  potius,  quaecunque  causae  gastritidis  ha¬ 
beantur,  eas  non  minus  ad  ulcus  ventriculi  referendas  esse. 
Quomodo  autem  fiat,  et  locus  certus  ventriculi  ulceretur,  ce- 
teraeque  partes  integerrimae  sint,  id  difficile  oxplicalu  esse 
videtur.  Etiam  Abercrombie  ex  chronica  tunicae  mucosae 
inflammatione  ulceris  rotundi  originem  ducit,  haec  dicens, 
morbi  causam  esse  in  tunicae  ventriculi  mucosae  inflammatione 
chronica,  quae  saepissime  in  parvo  et  circumscripto  loco  ex¬ 
istere  et  modo  lente  decurrere  videatur.  Praeterea  esse  veri¬ 
simile,  eandem  per  longum  tempus  protractam  subito  cessare 
et  tum  diversis  temporis  intervallis  interjectis  redire  posse, 
donec  postremo  continuus  et  majoris  momenti  jmorbus,  ut  in- 
duratio  tunicarum  ventriculi,  ejus  coalilio  cum  vicinis  organis 
inflammatione  adhaesiva,  et  ulceratio  proficiscatur.  —  Nonnulli 
Pragenses  medici  putant,  ulcus  perforans  ex  haemorrhagicis 
erosionibus  tunicae  mucosae  ventriculi  oriri,  in  quibus  apparent 


rotunda  loca  magnitudine  grani  milii  vel  pici,  aut  augustae, 
longae  strice,  in  quibus  tunica  mucosa  est  rubescens,  soluta, 
emollita,  sanguine  madida  et  levem  erosionem  praebens.  Quae 
substantiae  deminutio,  interdum  in  certo  loco  tunicam  muco¬ 
sam  corrodens,  causa  ulceris  esse  dicitur.  Hic  autem  gene¬ 
rationis  modus  valde  dubias  videtur,  quia  erosiones,  majorem 
vel  minorem  partem  tunicae  mucosae  occupantes,  modo  unum 
ulcus  procreant,  quum  plura  ulcera  in  variis  locis  et  in  variis 
stadiis  inventum  in  credas.  Etiam  si  putes,  ulcus  originem 
ducere  ex  circumscripta  haemorrhagica  erosione,  mirum  est, 
cur  tantum  una  pars,  ceteris  integris  deieatur. 

Alii  scriptores  commemorant,  ulcus  saepius  in  iis,  qui 
scropliulosi  vel  tuberculosi  laborant,  oriri,  ubi  materies  tuber¬ 
culosa  in  tunica  uiucosa  ventriculi  deposita  et  paullatim  emollita 
sit.  Multo  tamen  et  difficilius  est  explicata,  qua  ratione  ulcus 
rotundum  oriatur  in  iis,  qui  optima  valetudine  uti  neque  dy- 
scrasia  aliqua,  neque  alio  morbo  affecti  esse  videntur.  Atque 
exempla  hujus  rei  haud  raro  nobis  obveniunt.  — 

Postremo  addam,  quae  Osborne  de  origine  ulceris  ven¬ 
triculi  tradidit.  Eo  potissimum  loco,  i.  e.  in  curvatura  minori, 
ubi  ulcus  ventriculi  creberrime  existit,  glandulas  tunicae  mu¬ 
cosae  esse  putat,  quae  acidum  ventriculi  succum  secernant. 
Credit  igitur,  interdum  coronam  illarum  glandularum  tam  aci¬ 
dum  succum  secernere,  ut  superficies  ab  eo  tacta  celeriter 
corrodatur  et  sensim  ventriculi  parietes  usque  ad  peritonaeum, 
quod  diutius  repugnet,  deleantur.  Quae  tamen  sententia  rotunda 
illa  et  circumscripta  ulceris  forma  refutatur;  nam  succus,  qui 
secernitur  fn  rotunda  illa  parte  remanere  non  potest,  sed  huc 
illuc  fertur,  quare  etiam  corrossio  in  omnibus  illis  tunicae 

mucosae  partibus,  quae  succo  acido  tanguntur,  exislere  deberet. 
Praeterea  sucrus  gastricus  inprimis  in  sinistra  ventriculi  parte 
et  sacco  coeco,  ubi  ulcus  rarissime  observatur,  secerni  videtur. 

Quaecunque  caussae  ulcus  ventriculi  gignant,  certa  ulceris 
Sedes  in  parte  ventriculi  pylorica  mira  est  et  nullo  modo  ab 
Anatomicis  et  Physiologis  explicari  potest;  attamen  in  peculiari 
physiologico,  nobis  adhuc  ignota  functione  hujus  ventriculi 
partis  et  duodeni  causam  cerni  oportet,  quum  rotundum  ulcus 
fere  semper  in  illa,  semel  a  Rokitansky  in  duodeni  trans¬ 
verso  superiore  et  semel  a  Litzmann  in  parte  duodeni  de¬ 
scendente  observatum  sit,  sed  nunquam  in  alia  parte  tractus 
alimentarii.  Omnia  hoc  loco  de  mira  ulceris  certa  sede  ex¬ 
posita,  ad  omnes  ventriculi  morbos  pertinent,  qui  sempar 
etiam  certam  regionem  occupare  solent.  Sic  gastritis  mucosa, 
haemorrhagicae  erosiones  et  scirrhus  fere  semper  iri  pylori 
parte  inveniuntur,  gastromalacia  contra  modo  in  sacco  coeco. 
Quod  attinet  ad  ea,  quibus  aegrotus  occupatus  erat,  ex  his 
nihil  concludi  potest.  Nam  videmus  ulcus  ventriculi  in  iis, 
qui  dissimillimis  rebus  operam  dant,  iri  iis,  qui  stantes  et  qui 
sedentes  negotia  sua  perficiunt,  in  iis,  qui  yitam  sub  fove  et 
qui  conclavibus  inclusi  degunt. 

Num  horae  vel  conditionis  aeris  aliquid  ad  provocandum  ven¬ 
triculi  ulcus  valeant,  dirimi  non  potest,  quamquam  mirum,  quod 
illud  praecipue  vere  et  certis  annis  observabatur,  aliisque  tem¬ 
poribus  nullum  inveniebatur  morbi  exemplum?  Neque  minus 
ignoramus,  num  regiones  certae  ad  morbum  excitandum  vim 
aliquam  habeant.  Attamen  hoc  paene  suspicari  possumus, 
quoniam  illud  ulcus  in  aliis  regionibus  rarissime,  in  aliis  sae¬ 
pius  observatum  est,  quod  quidem  eo  explicari  potest,  quod 

sectiones  cadaverum  nonnullis  locis  aut  non  sint  admissae,  aut 

non  satis  accurate  factae. 

Si  respiciamus  causas  occasionales,  nonnullos  aegrotos 
originem  morbi  ducere  et  e  cibis  difficilibus  concoctu  et  ex 
eo,  quod  nimis  ventriculus  oppletus  erat,  intelligimus.  Saepe 
etiam  affectus  deprimentes,  ut  tristitia,  moeror,  timor,  causae 
occasionales  fuisse  dicuntur.  Perfrigerium ,  quod  praecipue 
ventriculum  affecit,  potus  frigidus  corpore  aestuante,  usus 
spirituosorum,  febres  intermittentes  praeteritae,  saepe  causae 
excitantes  habeudae  sunt. 

DIAGNOSIS. 

i$T} tidiiiod )/  c^Jus  Kiii  .'nite gitifn  ipomo  Knou  i ioq  ••  •. 

Quum  morbus  ille  perniciosus  summum  Yitae  periculum 

semper  adferat,  medico  gravissimi  est  momenti,  ut  nascentem 
vel  vix  ortum  cognoscat,  quoniam  hoc  in  stadio  solo  ulcus 
superari  potest.  Sed  hujus  stadii  diagnosis  difficillima  est, 
quia  ulcus  decursum  interdum  sine  ullo  morbi  .vestigio  pericu¬ 
losi  absolvit,  tum  autem  subito  symptomata  gravissima  adsunt, 
quae  lethalem  exitum  adducunt,  et  quia  interdum  per  longum 
tempus  speciem  prae  se  fert  cardialgiae  vel  dyspepsiae,  dum 
re  vera  malum  summi  discriminis  occulte  conformatur.  Si 
praeterea  respiciamus,  quam  facile  medicus,  quum  diagnosis 
saepissime  difficillima  sit,  vitam  aegroti  curando  alium  morbum 
ventriculi  summo  mortis  periculo  submittere  possit,  si  ex.  gr. 
aegroto  hoc  malo  allecto  emeticum  porrigat  ad  tollendum 
gastricismum,  quamvis  curatione  idonea  et  apta  ulcus  sanari 
potuerit,  manifestum  est,  quanti  sit  momenti  diagnosis.  Cae- 
terum  quum  multi  alii  ventriculi  gravissimi  morbi  sint,  qui 
facile  cum  ulcere  confundi  possint,  liceat  nobis  post  ea  de  iis 

verba  facere,  atque  signa  et  symptomata  proferre,  quibus  ab 
ulcere  discrepent.  Quoniam  jam  nulla  certa  ulceris  in  primo 
stadio  symptomata  reperiuntur ,  primum  ea  significabimus,  ex 
quibus  ulcus  adesse,  opinari  possumus.  Permissum  est  nobis, 
ut  ulcus  ventriculi  suspicemur,  si  post  coenam  quamcunque 
statim  in  ventriculo  existit  et  per  tempus  digestionis  perdurat 
dolor,  praecipue,  si  certo  loco  persentitur  et  pressione  auge¬ 
tur.  Attamen  facile  decipi  possumus,  si  dolores  per  longum 
tempus  decedunt  et  aegrotus  bene  valere  videtur,  aut  si  sym¬ 
ptomata  diaeta  accurate  imperata  remittuntur,  riam  observatum 
est,  illud  fieri  et  tamen  morbum  mox  exitum  lethalem  inferre 
posse.  Si  porro  dolor  emesi  mitigatur,  ubi  antea  vehementer 
aegrotantem  crucicbat,  conjici  potest,  morbum  ulcere  excitatum 
esse.  Sed  etiam  antea  jam  commemoravimus,  morbum  sine 
emesi  ad  summum  conformationis  gradum  pervenire,  et  inter¬ 
dum  eundem  emesi,  quae  neqne  frequens  neque  regularis  et 
cum  levi  dolore  conjuncta  sit,  in  conspectum  venire  posse. 
Praeterea',  hunc  morbum  adesse,  suspicari  possumus  in  iis,  qui 
jam  aliquamdiu  cardialgia  et  digestione  impedita  cum  obstru¬ 
ctione  sunt  affecti,  simnlque  saepius  vomunt  liquorem  aquosum, 
et  mucosum,  in  quo  sanguinis  striae  vel  maculae  subrubrae 
inveniantur.  Si  autem  vomitus  constanter  statim  post  coenam 
ingruit  et  eodem  sanguis,  interjectis  spatiis  brevioribus  vel 
longioribus,  ejicitur,  ventriculum  ulcere  aegrotare,  certius  affir¬ 
mare  possumus. 

Haemorrhagiae,  quae  in  omnibus  ulceris  stadiis  occurrere 
possunt,  et  vomitu  cruento  ct  alvi  dejectionibus  sanguineis  in 
oculos  incurrunt  iu  cognoscendo  hoc  morbo  maximi  momenti 
sunt.  Quuui  autem  ventriculi  haemorrhagiae  multis  aliis  causis 

excitari  possint,  causa  proxima  earum  perquirenda  et  sympto¬ 
matum,  quae  antecesserunt,  ratio  habenda  est.  Hoc  modo 
vomitum  cruentum,  qui  in  ulcere  observatur,  postquam  diutius 
illa  symptomata  progressa  sunt,  ex  quibus  ulcus  adesse  suspi¬ 
ceremur,  ab  illo,  qui  e  gastritide  acuta  vel  splenitide  aut  e 
plelhora  portarum  passiva,  aut  aliis  causis  originem  ducit, 
facile  distinguere  possumus*  Nam  in  acuta  haemorrhagia,  in¬ 
flammatione  lienis  vel  ventriculi  provocata,  horum  organorum 
inflammationis  signa  adsunt;  perscrutatione  lienis  intumescen- 
tiam  invenimus,  et  in  ejus  regione  aegrotus  vehementes  dolo¬ 
res  sentiet.  In  vomitu  cruento  autem,  passiva  venae  portae 
et  lienis  plelhora  provocato,  hae  res  sunt,  quae  nobis  in  co¬ 
gnoscendo  hoc  morbo  prodesse  possunt.  Intumescentiam  lienis 
manibus  facile  sentire  poteris;  abdomen  nonnihil  inflatum,  di¬ 
gestio  perturbata  est;  aegrotus  praebet  atrabiliarem  constitu¬ 
tionem,  et  jam  saepius  ante  vomitu  cruento  et  alvi  dejectioni¬ 
bus  sanguinis  laboravit;  sanguis  vomitu  et  diarrhoea  evacuatus, 
ater  et  spissus  est.  De  vomitu  cruento  ex  ulceratione  carci- 
nomatosa  postea  dicam.  Minorem  difficultatem  affert  diagnosis 
tertii  stadii,  in  quo,  omnibus  ventriculi  tunicis  perforatis,  ejus 
contenta  in  abdominis  cavum  effunduntur.  Tunc  aegroti  sen¬ 
sus,  tanquam  in  abdomine  aliquid  rumpatur,  magna  anxietas 
et  mortis  timor,  dolores  ingentes,  abdomen  inflatum,  arteriarum 
pulsus  parvi,  debiles  et  tam  frequentes,  ut  numerari  vix  possint, 
artuum  frigus  et  tremor,  sitis  magna,  vomituritiones  et  quae¬ 
cunque  peritonitidem,  significare  solent,  nos  certiores  reddunt, 
perforationem  factam  esse.  Perforatio  autem,  quae  in  organon 
vicinum  ventriculo  coalitum  incidit,  certe  nunquam  cognosci 
potest,  quod  eam  certa  symptomata  non  sequuntur. 

Quum  igitur  symptomata,  quae  in  hoc  morbo  in  conspe¬ 
ctum  veniunt,  maxime  sint  diversa,  ad  diagnosin  constituen¬ 
dam,  praecordia  accuratissime  sunt  perscrutanda  et  pleno  sto¬ 
macho  et  inani,  ut  cognoscatur,  quo  loco  dolor  fixus  sit.  Si 
locus  durus  invenitur,  ex  eo  naturam  morbi  suspicari  possu¬ 
mus,  praesertim  si  plura  alia  ulceris  symptomata  adsunt.  Sed 
etiam  constat,  ulcerationes  gravissimas  sine  ulla  duritie  ad¬ 
esse,  neque  semper  duritiem  gravem  exploratione  inveniri  posse. 

PROGNOSIS. 

Quum  ventriculus  in  organismo  magni  momenti  sit,  facile 
intelligi  potest,  ulcus  rotundum  ad  morbos  gravissimos  per¬ 
tinere,  praesertim  quum  omnes  ejus  tunicae  facile  perforari 
possint.  Periculum,  quod  morbus  affert,  valde  augetur  de¬ 
cursu  occulto  et  lento  et  exiguis  molestiis,  quae  saepe  aegro¬ 
tum  parum  vexant,  ita  ut  medicus  diligenlissimus  et  artis 
peritissimus  facile  fallatur,  et  curatio  salutaris  omittatur.  Vis 
autem  et  gravitas  ulceris  praecipue  e  formationis  gradu  pen¬ 
det,  nam  prognosin  non  malam  ulcus  in  primis  stadiis  praebet, 
priusquam  involucrum  peritonaeale  est  correptum;  atque,  si 
tunica  mucosa  sola  est  ulcerata,  non  tantum  periculi  est, 
quantum,  si  tunica  muscularis  jam  est  tentata.  Ulcera  in  hoc 
formationis  gradu  sanari  possunt,  id  quod  permultae  cadave¬ 
rum  sectiones  docent,  eo  modo,  ut  cicatrices  formentur,  dum¬ 
modo  remedia  apta  et  idonea  adhibeantur,  quamquam  aegro¬ 
tus  ulcere  penitus  sanato  a  recidivis  nullo  modo  tutus  est. 
Quo  magis  peritonaeum  ulcere  offenditur,  eo  gravius  est,  quod 
ulceratio  illud  facile  penetrare  potest,  aut  ventriculo  nimium 
cibis  repleto,  vomitu  crebro  et  aliis  causis  subito  rumpi  pol- 


est,  ita  ut  ventriculi  contentorum  effusione  peritonitis  acutissima 
oriatur.  Ex  quo  manifestum  fit,  prognosin  pessimam  esse,  si 
perforatio  perfecta  sit.  Paulo  melius  est  praesagium,  si  ulcus 
ventriculi  perforans  organum  ventriculo  coalitum  tangit,  quo 
prohibetur,  ne  statim  contenta  in  abdominis  cavum  incidant. 
Quin  etiam  fieri  potest,  ut  ope  naturae  et  medico  adjutore 
ulcus  cicatrice  obducatur.  Quod  quidem  raro  contingit,  quia 
serius  ocius  plerumque  exitum  lethalem  videmus,  dum  aut 
majora  vasa  sanguifera  ulceratione  corripiuntur,  quo  sanguinis 
profusio  nascitur,  quae  sedari  non  potest,  aut  organa  ipsa 
depravantur,  aut,  adhaesione  rupta,  ventriculi  contenta  in  ab¬ 
dominis  cavitatem  effunduntur.  Magni  momenti  est,  quamquam 
aegrotus  non  statim  summo  in  periculo  versatur,  si  ulcero 
communicans  via  inter  ventriculum  et  colon  transversum,  vel 
si  fistula  inter  stomachum  et  abdominis  indusia  orta  est,  quum 
vita  aliquamdiu  protrahi  possit.  Etiam  pendet  periculum,  quod 
ulcus  quoque  in  stadio  secum  fert,  a  corruptis  minoribus  vel 
majoribus  truncis  vasorum,  unde  sanguinis  effusiones,  quae 
saepius  repetitae  brevi  tempore  mortem  adducere  possunt,  ex- 
istunt. 

In  casu  singulari  dijudicando  ratio  habenda  est  morborum 
cum  ulcere  ventriculi  conjunctorum;  causarum  disponentium  et 
morbum  sustinentium,  exempli  gratia  dyscrasiarum  cujusque 
generis,  menstruationis  irregularis,  haemorrhoidum  anomalarum, 
arthritidis  aliorumque  morborum,  neque  minus  constitutionis 
aegroti,  nam  difficile  non  est  intellectu,  ulcus  in  corpore  sano 
et  robuslo  facilius,  quam  in  dyscratico  et  debili  sanari  posse. 
Atque  etiam  tempus,  per  quod  ulcus  jam  perstitit,  est  respi- 
cieudum,  quum  illud  inveteratum,  etiamsi  ventriculum  non 

perforet  neque  sanguinis  effusionem  provocet,  digestione  per¬ 
turbata,  mortem  tabe  inferre  possit. 

CURATIO. 

Si  medico  contigit,  ut  ulcus  ventriculi  rotundum  in  primo 
stadio  cognoverit,  haec  curatio  adhibenda  est.  Primum  ab 
aegroto  arcenda  sunt,  quaecunque  ad  morbum  augendum  vim 
aliquam  exercere  possint.  Caveantur  igitur  refrigeratio,  cor¬ 
poris  motus  vehementes,  animi  labores  continui,  affectus  de¬ 
primentes,  ut  moeror,  tristitia,  ira  cet.,  imprimis  aegrotus 
curet,  ne  ventriculum  praeter  modum  potibus  vel  cibis  dyspe- 
ptis,  irritantibus,  ventriculum  inflantibus,  impleat,  qui,  sicut 
facile  intelligi  potest,  non  solum  ulcus  tangentes  sanationem 
impediant,  sed  etiam  decursum  ulceris  valde  accelerent.  Quare 
diaeta  levis  et  blanda  necessaria  est  ad  sanationem  perfectam. 
Primum  locum  tenet  lac,  quod,  quum  sit  mite  et  bene  nutriat, 
ab  omnibus  scriptoribus  laudatur.  Cruveilhier  praecipit, 
ut  aliquot  cochlearia  lactis  recentis  horis  quaternis  sumantur, 
aut,  si  aegrotus  perferre  potest,  majoribus  temporis  spatiis. 
Interdum  lactis  vis  mira  esse  dicitur,  interdum  autem,  si  hae 
ventriculus  recusat,  miscendum  est  cum  aqua  calcis  vel,  sicut 
alii  praescribunt,  cum  Soda  bicarbonica  magnesia  aut  lapidi¬ 
bus  cancri.  Saepe  hoc  coctum  et  caseo  privatum  melius, 
quam  integrum,  lac  frigidum  melius  quam  tepidum  perfertur. 
Neque  raro,  si  per  longum  tempus  lacte  adhibito  ventriculus 
offendatur,  aliquamdiu  seponas  et  aliquo  tempore  interjecto 
denuo  praecipias.  Si  aegroti  fames  major  sit,  quam  quae 
feratur,  neque  lac  solum  ad  conservandam  vitam  sufficiat, 
porrigantur  pulles  ex  farina  et  lacte  compositae.  Quodsi  re- 

cusatur  omnino  lac  ab  aegroto,  juscula  carnis  vitulinae  et 
gallinaceae  aliaque  similia  dentur.  Omnino  videndum  est,  ut 
cibus,  qui  ventriculum  non  infestet,  in  usum  vocetur,  quem 
invenire  saepe  appetitus  aegroti  melius  quam  praecepta  docent. 
Cru veilhier  imperat,  ut  et  temperaturam  et  qualitatem  et 
quantitatem  respicias,  nam  temperatura  calidissima  vel  frigi¬ 
dissima  ei  utilior,  quam  tepida  esse  videtur.  Tum  demum, 
quum  dolor  et  vomitus  desierit,  vel  quum  omnia  symptomata, 
quae  ulcus  significarunt,  evanuerint,  permittantur  cibi  *>magis 
nutrientes,  tamen  eupepti.  Si  corpus  ventriculo  non  satis 
nutritur,  clysmata  nutrientia  adhibeantur,  ut  aegroti  vires  con¬ 
serventur.  Praeter  hanc  diaetam  ad  dolorem  et  vomitum  mi¬ 
tigandum,  fortasse  ad  sanandum  ulcus,  remedia  quoque  in 
usum  vocari  possunt.  Si  cum  ulcere  rotundo  symptomata 
cardialgiae  vehementioris  apparent,  utilia  sunt  narcotica  ut  opii 
praeparata,  itiprimis  Morphium  aceticum,  aqua  Lauro  Cerasi,  et 
sinapismi  et  vesicantia  epigastrio  applicata.  Jaksch  com¬ 
mendat  Morphii  acetici  partem  duodecimam  grani,  aquae  Lauro 

Cerasi  Ctt.  x  — xv  cum  duabus  unciis  lactis  pro  dosi.  Mor- 

* 

pliium  aceticum,  ut  idem  dicit,  efficacissimum  fit,  si  cum  Ma¬ 
gisterii  Bismuthi  parte  dimidia  grani  conjungitur,  aut  si  san¬ 
guinis  detractiones  topicae  in  regione  epigastrica  praemittuntur. 
Ubi  per  longius  tempus  opio  adhibito  obstructio  alvi  extitit, 
chysmatibus  leniter  solventibus  tollenda  est.  — 

Ulcere  formam  gastritidis  chronica  imitante,  epigastrio 
dolente  et  majorem  calorem  praebente,  pulsibus  arteriarum 
irritatis,  primum  hirudines  epigastrio,  dein  sinapismus,  appli¬ 
centur.  Atque,  si  pro  statu  aegroti  necessarium  fit,  iterentur 
topicae  sanguinis  detractiones.  Simulae  epigastrii  dolores  pe- 


nitus  evanuerunt,  alvus  debito  modo  redditur,  vesicatoria,  in- 
frictiones  unguenti  tartari  stibiati,  sed  etiam  setaceum  per 
longum  tempus  adhibenda  sunt,  donec  nulla  restent  sympto¬ 
mata.  Praeterea  utiles  esse  dicuntur  fomentationes  et  lotiones 
epigastrii  spongia  in  aquam  calidam  immersa  factae  et  balnea 
tepida.  Cruveilhier  laudat  balnea  nutrientia,  in  quibus 
aegrotus  duas  ad  quatuor  horas  versetur.  Jakscli  aquas 
salubres  Carolinas,  praecipue  quae  a  Castello  et  a  fonte  The- 
resiae  noment  habent,  fuisse  dicit  in  casibus,  in  quibus  ipse 
ulcus  rotundum  suspicatus  est.  Ceterum  ad  usum  internum 
partim  ut  ulcus  coeat  in  cicatricem,  parlim  ut  dolores  lenian¬ 
tur,  multa  remedia  laudata  et  usurpata  sunt.  Inter  alia  Lang- 
ston  Parcker  praeter  Morphium  cum  Bismuth.  nilr.  praecept 
Argento  nitrico,  quod  primum  Johnson  commendavit,  et 
ferrosulphurico  utitur.  Quum  valde  debilis  et  laxa  sit  textura 
telae,  ferrum  oxydat,  hydratum  et  mixtura  ferri  composita 
efficacia  esse  dicuntur.  Et  Alumen,  Gummi  Kino,  Acidum 
nitricum,  Aqua  Calcis  adhiberi  possunt  et  a  Dr.  Malden  Bo- 
racis  Gr.  x— ter  vel  quater  per  diem  in  Aqua  solida  lau¬ 
data  sunt.  Etiamsi  haec  remedia  singulis  in  casibus  profuerint 
aegroto,  tamen  caute  adhibeantur,  quia  interdum  plus  detri¬ 
menti  quam  utilitatis  afferunt.  Obstructionem  alvi,  quae  saepe 

cum  ventriculi  ulcere  conjuncta  est,  chysmatibus  superare 

sludeas,  quod  interne  data  purgantia  ulcus  male  afficiunt;  atque 
tunc  tantum  quum  obstructio  alio  modo  tolli  non  potest,  mitissima 
purgantia  porrigenda  sunt.  Langston  Parker  praescribit 
grana  nonnulla  Rhei  cum  grani  parte  duodecima  usque  ad  de¬ 
cimam  partem  Morph.  muriat.  et  Magnes,  carbon.  ponderos. 
Obstructionis  pertinacissimae  Oleum  Ricini  remedium  optimum  est. 


In  curanda  haemorrhagia  ulcere  effecta  duo  casus  respi¬ 
ciendi  sunt.  Aut  aegrotus  conscientia  integra  et  reactione 
activa  vasorum  sanguiferorum  utitur,  aut  inanitione,  quae  ad 
lipothymiam  progreditur,  detinetur.  In  primo  casu,  praesertim 
si  parva  tantum  sanguinis  Copia  amissa  sit,  nonnulli  putant, 
venaesectionem  usque  ad  lipothymiam  prodesse,  qua  cordis 
actio  ita  deminuatur,  ut  sanguis  minori  vi  in  arterias  protru¬ 
datur  neve  sanguinis  coagulatio  in  arteria  laesa,  impediatur. 
Praeterea  necesse  est,  alia  remedia  ad  tollendam  effusionem 
sanguinis  adhibeantur;  et  quidem  adstringentia,  ut  Plumbum 
aceticum,  Alumen,  Gummi  Kino,  Ratanhia.  Efficacissimam  se 
praebet  glacies,  interne  forma  pilularum,  externe  ad  regionem 
epigastricam  adhibita,  quae  non  solum  haemorrhagiam,  sed 
etiam  propter  vim  deprimentem  in  nervos  vomitum  effusionem 
sanguinis  adjuvantem  mitigat.  Inter  cetera  remedia  Plumbum 
aceticum  primum  locum  obtinet,  sed  porrigatur  minori  dosi, 
ne  vomitum  excitet  vel  augeat.  Jaksch  utitur  quarta  parte 
vel  dimidia  grani,  singulis  vel  binis  horis  cum  vehiculo  muci- 
laginoso  vel  oleoso.  Si  aegrotus  post  haematemeseos  impe¬ 
tum  ad  vomitum  pronus  est,  remedia  narcotica,  ut  Aqua  Lauro- 
Cerasi,  Morphium  acet.,  Extractum  Opii  adjunganda  sunt. 
Postquam  diutius  haemorrhagia  cessit,  rarius  hoc  remedium 
et  minori  dosi  sumatur  et  sensim  transeatur  ad  serum  laciis 
aluminatum  et  ad  acidulam  potionem  acidi  muriat.  vel  phos- 
phor.  diluti,  necesse  est.  Qua  in  conditione  plurimum  valet 
diaeta,  bene  ordinata,  animi  et  corporis  summa  tranquillitas. 
Videatur,  ne  mingendo  et  alvum  dejiciendo  vires  vehementer 
intendantur.  Temperatura  cubiculi  sit  frigidior  solito.  In 
altero  casu,  si  haemorrhagia  tanta  fuit,  ut  lipothymiae  acce- 

dant,  excitetur  aegrotus  odoriferis  frictionibus  e.  vino  et 
aceto,  clysmatibus  incitantibus  cet. ;  interne  dentur  analeptica 
ut  aether  sulphur,  vinum  cet.;  et  ne  vomitus  cruentus  denuo 
existat,  curetur  glacie  externe  et  interne  adhibita  ceterisque 
remediis,  quae  supra  diximus.  Summi  momenti  est  in  cura¬ 
tione,  ut  causae  morbum  sustinentes,  sicut  morbi  constitutio¬ 
nales,  qui  sanationi  ulceris  obstant,  tollantur.  Qua  re  irregu¬ 
lares  menses,  morbus  haemorrhoidalis,  arthritis  anomala,  quam 
maxime  fieri  potest,  ordinandi  et  dyscrasiae  superandae  sunt. 
Attamen  rationem  habeas,  ne  remedia  contra  illos  morbos 
interne  data  conformationi  ulceris  faveant.  Ubi  ulcus  ad  cica¬ 
tricem  pervenit,  id  quod  significatur,  si  in  ciborum  digestione 
neque  dolores,  neque  alia  symptomata  morbi  animadvertuntur, 
aegrotus  caveat,  ne  ventriculum  praeter  modum  cibis  impleat 

et  abstineat  ab  omnibus  corporis  laboribus  et  ab  iis,  quae¬ 
cunque  morbum  denuo  excitare  possint. 

Ventriculo  perforato,  ita  ut  contenta  ejus  in  cavum  ab¬ 
dominis  incidere  possint,  peritonitis  oritur,  quae  nullo  remedio 
superari  potest.  De  curatione  fistulae  stomachicae  et  fistulae 
inter  stomachum  et  colon  transversum,  quae  interdum  originem 
ducunt  ex  ulcere  rotundo,  aliis  locis  agitur.  — 
jr.eibomsx  aoif  «ui^*?'!  .hi?./)  ei  £  anno  meis  fi  «Ohjuib  nmiplgo^ 

Ego,  Ernestus  Henricus  Geyer,  die  XIX  mensis  Julii 
anni  h.  s.  vigesimo  quinto,  in  oppidulo  Muecheln  natus  patre 
Friderico,  matre  Eva,  e  gente  Wegel,  quos  adhuc  salvos 
pio  animo  veneror,  religioni  evangelicae  addictus  sum.  Primis 
litterarum  elementis  imbutus,  gymnasium  Martisburgense,  quod 
adhuc  directore  Wieck  floret,  adii.  —  Testimonio  maturitatis 
instructus  tempore  paschali  anni  h.  s.  quadragesimi  quinti  Bero- 
linam  me  contuli  et  numero  civium  instituti  regii  medico-chirur- 
gici  Friderico-Guilelmiam  adscriptus  hisce  interfui  scholis : 

111.  Werder  de  logice  et  psychologia; 

Cei.  Preuss  de  historia; 

111.  Link  de  botanice,  historia  naturali,  toxicologia; 

111.  Lichtenstein  de  zoologia; 

111.  W  e  i  s  s  de  mineralogia ; 

111.  Do  ve  de  physice; 

III.  Mitschcrlich  sen.  de  chemia  organica  et  anorganiea, 
de  pharmacia; 

111.  Hecker  de  encyclopaedia  et  methodologia,  de  patho- 
logia  generali,  de  historia  medicinae,  de  Celsi  et  Hippocratis  libris; 

111.  Schlemm  de  osteologia,  splanchnologia,  syndesmologia; 

111.  Mueller  de  anatomia,  physiologia,  de  anatomia  compa¬ 
rata  et  pathologica; 

Cei.  Bruecke  de  anatomia  microscopica; 

Beat.  Eck  de  physiologia,  semiotice,  de  therapia  generali, 
de  morbis  contagiosis,  nec  non  de  simulatis  et  dissimulatis; 

111.  Mitscherlich  jun.  de  materia  medica; 

Beat.  Horn  de  morbis  psychicis; 

111.  S  choenlein  et  111.  Romberg  de  pathologia  et  therapia 
speciali; 

111.  J  uengken  de  chirurgia; 

111.  C asper  de  medicina  forensi,  de  arte  formulas  rite  con¬ 
cinnandi; 


111.  Troschel  de  arte  fascias  imponendi,  de  fracturis  et  luxa¬ 
tionibus  ; 

111.  Sch  midt  de  arte  obstetricia; 

Cei.  Boehm  de  akiurgia. 

In  arte  cadavera  rite  secandi  111.  Mueller  et  Schlemm 
duces  mihi  fuere,  in  operationibus  chirurgicis  Cei.  Boehm. 

Clinicis  interfui  medicis  111.  Sehoenlein,  Romberg  et 
Wolff;  chirurgicis  et  ophthalmiatricis  Beat.  Dieffenbach,  111. 
Juengken,  Exp.  Angelstein;  medico-forensibus  111.  Casper; 
obstetriciis  Cei.  Sch  midt. 

Quibus  viris  omnibus,  optime  de  me  meritis,  quam  possum 
maximas  gratias  ago  semperque  habebo. 

Jam  vero  tentaminibus,  tam  philosophico,  quam  medico  atque 
examine  rigoroso  rite  superatis,  spero  fore,  ut  dissertatione  the¬ 
sibusque  palam  defensis,  summi  in  medicina  et  chirurgia  honores 
in  me  conferantur. 

THES  ES. 

1.  Medicum,  qui  feliciter  sanet,  non  semper  bene  sanare,  eenseo. 

2.  Tunc  medicina  maxime  florebit,  quum  cuique  mederi  licebit. 

3.  Venena  non  agunt  in  corpus  humanum,  nisi  resorptione. 

4.  Chlorosis  amenorrhoeae  generi  non  adnumeranda  est. 

